Clemens Episcopus, seruus seruorum Dei; Vniuersis Christi fidelibus præsentes litteras inspecturis, salutem  Apostolicam benedictionem. Splendor paternæ gloriæ, qui sua mundum illuminat ineffabili claritate, pia vota fidelium de clementissima ipsius Majestate sperantium, tunc pręcipue benigno fauore prosequitur, cum deuota ipsorum humilitate, sanctorum precib.  meritis adiuuatur. Cupientes igitur vt Ecclesia Prioratus de Siluiniaco Cluniacensis Ordinis, Claromontensis Diocesis, in qua SS. Leodegarij, Principini Martyrum, ac beatorum Maioli  Odilonis Confessorum corpora, sicut asseritur, requiescunt, congruis honoribus frequentetur,  vt Christi fideles eo libentius causa deuotionis confluant ad eandem, quo ibidem dono cœlestis gratię conspexerint se refectos, de omnipotentis Dei misericordia,  beatorum Apostolorum Petri  Pauli authoritate confisi, omnibus vere pœnitentibus  confessis, qui in singulis Martyrum,  Confessorum prædictorum, ac translationis eiusdem S. Odilonis festiuitatibus præfatam Ecclesiam deuote visitauerint, annuatim, aut horis Canonicis,  aliis diuinis officiis earumdem festiuitatum, vnum annum,  vnā quadragesimam de iniunctis ei pœnitentiis, singulis videlicet festiuitatum ipsarum diebus, quibus Ecclesiam ipsam visitauerint, aut horis Canonicis,  aliis diuinis officiis interfuerint, vt præfertur, misericorditer relaxamus. Datum apud Villam-nouam Niuern. Diocesis, II. Non. Octobris, Pontificatus nostri anno II.